Divinitus procuratum est ut fideles quique de reditibus quas juste adquisierint, si eas recte dispertiant, valeant procul dubio æterna premia promereri. Quapropter noverint universi fideles, presentes scilicet atque futuri, quod ego Rotrudis, recogitans enormitatem meorum peccaminum, simulque parentum meorum, patris mei scilicet Maalberti atque matris meæ Fulcrendis, fratris mei etiam Unberti, qui mihi vuadium suum commisit, dono Deo et sanctis apostolis ejus Petro et Paulo et ad locum Cluniacum, in elemosina, quasdam res juris mei quæ sunt sitæ in pago Matisconensi, in villa Floriaco: hoc est mansum indominicatum, ubi Adalulfus residet, cum omnibus ad ipsum pertinentibus, campis, vineis, pratis, silvis, usque ad inquirendum. Dono etiam villam Valeliam, totam ad integrum, cum suis apenditiis; et dono in villa Ororo unam vineam quæ terminatur a mane terra Aynonis et ad suos heres, a medio die via publica, a sero terra Ansedei, a cirtio terra francorum, ad integrum dono. Et iterum dono in villa Cavaniaco unam vineam quæ terminatur a mane terra Leotaldi, a medio die via publica, a sero et a cirtio terra Bosonis. Mulnarem etiam simili modo dono. Has etiam res denominatas dono pro remedio animæ meæ ac parentum meorum supradictorum, ut pius Dominus nobis in suo judicio remunerator appareat; et eo tenore hoc facio, ut quandiu vixero, teneam et possideam, excepto hoc de Cavaniaco et Mulnario. Et singulis annis, in vestitura, V solidos persolvam. Si quis autem contra hanc donationem venire voluerit, primitus iram Dei omnipotentis incurrat et sanctorum apostolorum, nisi ad emendationem venerit; juxta etiam mundanam legem auri libras V persolvat. S. Rotrudis, quæ fieri et firmare rogavit. S. Arberti. S. Beringarii. S. Dominici. S. Servati. S. Wilelmi. S. Andreæ. S. Landadi. Data mense aprili, anno XXXIIII Lotharii regis Francorum. Rothardus scripsit.